RETT ETTER DET SMALT: Slik så det ut kort tid etter at bomben gikk av i Regjeringskvartalet 22. juli. Foto: Kyrre Lien

Bare én av åtte departementsansatte var på jobb da terrorbomben gikk av

Kun 190 av 1.600 ansatte i de hardest rammede departementene var på jobb da terrorbomben gikk av forrige fredag. Det førte til at mange menneskeliv ble reddet

Oppdatert 27. september 2011

Artikkelen er over ni år gammel

Da det smalt i Oslo sentrum fredag 22. juli klokken 15.25 var bare vel 190 av 1600 ansatte i de åtte departementene som omkranser bombestedet, skriver Dagsavisen.

De har innhentet tallene fra departementene som har kontorer i eller rundt stedet der terrorbomben gikk av.

VGTV-DOKUMENT: Terrorangrepet 22. juli 2011

65 på jobb aller nærmest

Varebilen med sprengstoff ble plassert utenfor Høyblokken, som huser Statsministerens kontor og Justisdepartementet. Rundt 350 mennesker har dette som sin arbeidsplass. Da bomben gikk av, var bare 65 av dem på jobb.

Høyblokken og R4 er de to byggene som ble hardest rammet. Olje- og energidepartementet og Nærings- og handelsdepartementet holder til i R4. De to departementene har til sammen cirka 350 ansatte, men bare 40-45 var på jobb da bomben eksploderte.

En annen livreddende faktor var at bomben ble plassert på et absorberende underlag. Under bombebilen var det en underjordisk tunnel som tok av mye av kraften i eksplosjonen.

LES OGSÅ: Her er bombekrateret

Bombe på opp mot ett tonn

Per Nergaard, leder av mineavdelingen i Norsk Folkehjelp, anslo først at bomben inneholdt 400-500 kilo sprengstoff, men da kjente han ikke til det underjordiske anlegget. Nå mener han det godt kan stemme at terroristen brukte 950 kilo, slik han skrev i manifestet.

- Det er helt unikt at «bare» åtte mennesker mister livet etter at det går av cirka 1.000 kilo sprengstoff i Oslo sentrum, sier Nergaard.

E24: Fortsatt uvisshet rundt regjeringskvartalet

Publisert: 01.08.11 kl. 06:33 Oppdatert: 27.09.11 kl. 22:04

Les også

Mer om 22. juli